Coba ceritain soal Kempen Afrika Utara dalam bahasa melayu

Semasa Perang Dunia Kedua, Kempen Afrika Utara berlaku di Afrika Utara dari 10 Jun 1940 hingga 13 Mei 1943. Ia merangkumi kempen-kempen ketenteraan di padang pasir Libya dan Mesir (Kempen Gurun Barat, juga dikenali sebagai Perang Gurun) dan di Maghribi dan Algeria (Operasi Torch) serta Tunisia (Kempen Tunisia).

Kempen tersebut telah berlaku diantara Pihak Bersekutu dan Kuasa Paksi, kebanyakkan mereka mempunyai kepentingan kolonial di Afrika semenjak dari hujung kurun ke-19. Usaha perang Bersekutu telah didominasi oleh Komanwel British dan negara-negara buangan dari Eropah yang diduduki Jerman. Amerika Syarikat memasuki perang pada tahun 1941 dan mula mengarah bantuan ketenteraan di Afrika Utara pada 11 Mei 1942.

Pertempuran di Afrika Utara bermula dengan pengisytiharan perang Itali pada 10 Jun 1940. Pada 14 Jun, Rejimen Ke-11 Hussar Tentera Darat British (dibantu oleh elemen-elemen Rejimen Pertama Kereta Kebal Diraja, RTR 1) menyeberangi sempadan dari Mesir ke Libya dan menawan Fort Capuzzo Itali. Ini disusuli oleh penyerangan balas Itali kedalam Mesir dan penawanan Sidi Barrani pada September 1940 dan kemudian pada Disember 1940 oleh satu serangan balas Komanwel, Operasi Compass. Sewaktu Operasi Compass, Tentera Darat Ke-10 Itali  telah dimusnahkan dan Afrikakorps Jerman—diperintah oleh Erwin Rommel—telah dihantar ke Afrika Utara—dalam Operasi Sonnenblume—untuk memperkuatkan tentera Itali bagi mengelakkan kekalahan penuh pihak Paksi.

Beberapa siri pertempuran turun naik untuk menguasai Libya dan sebahagian Mesir menyusul, mencapai kemuncak dalam Pertempuran El Alamein Kedua apabila tentera Komanwel British dibawah pemerintahan Leftenan Jeneral Bernard Montgomery memberikan kekalahan muktamad kepada tentera Paksi dan menolak mereka kembali ke Tunisia. Selepas hujung tahun 1942 pendaratan Operasi Torch Bersekutu di barat laut Afrika, dan pertempuran berikut terhadap tentera Perancis Vichy (yang kemudian beralih arah), pihak Bersekutu akhirnya mengepung tentera Paksi di utara Tunisia dan memaksa mereka menyerahkalah.

Operasi Torch pada November 1942 adalah satu operasi tolak ansur yang memenuhi objektif British dalam menjamin kemenangan di Afrika Utara sementara membolehkan peluang angkatan tentera Amerika untuk melibatkan diri dalam memerangi Nazi Jerman pada skala yang terhad.  Sebagai tambahan, seperti yang Josef Stalin telah lama meminta sebuah barisan kedua dibuka untuk memerangi Wehrmacht dan melegakan tekanan keatas tentera Soviet, ia menyediakan beberapa sedikit bantuan untuk barisan Timur dengan mengalihkan tentera Paksi ke kancah Afrika, mengikat mereka dan memusnahkan mereka disana.

Maklumat yang dikumpulkan melalui pemecah kod risikan Ultra British terbukti kritikal bagi kejayaan Bersekutu di Afrika Utara. Kemenangan pihak Bersekutu dalam kempen ini dengan cepatnya berlaku Kempen Itali, yang berakhir dengan kejatuhan kerajaan fasis di Itali dan penyingkiran sekutu Jerman.